હેલસિન્કીઃ અમેરિકી પ્રમુખ ડોનાલ્ડ ટ્રમ્પ અને રશિયાના પ્રમુખ વ્લાદીમીર પુટીન વચ્ચે ફિનલેન્ડના પાટનગર હેલસિન્કીમાં પ્રથમ વાર દ્વિપક્ષી મંત્રણા યોજાઈ હતી. ટ્રમ્પે કહ્યું કે અમારા વચ્ચે વેપાર, લશ્કર, મિસાઇલ, પરમાણુ શસ્ત્રો, ચીન મુદ્દે ચર્ચા થઈ હતી. આશા છે કે અમારા સંબંધો ભવિષ્યમાં નવી સિદ્ધિઓ સર કરશે. આપણે બે મહાન પરમાણુ શક્તિશાળી દેશ છીએ. આપણી પાસે પરમાણુનો 90 ટકા ભાગ છે.